**Solti Börtön Infó**

**2016.10.**

 **2.szám**

SBI

**Lapalapító: Szabolcsi Mihály „Mr.Bean”**

**Rovatvezető: Karsai Rudolf „Rudi”**

**Képszerkesztő: Kolompár Mihály „Jóker”**

Olvasói köszöntő

Szeretnénk köszönteni minden kedves olvasónkat!

Ez a lap, amit most a kezetekben tartotok, nektek és értetek jött létre. Célja, a bent töltött idő hasznos eltöltése, információk, tanácsok, tippek megosztása, Veletek!

Íme a második szám…

Tartalomjegyzék

1. Általános információk
2. Egy kis kikapcsolódás: játék, rejtvények
3. „Ti írtátok”
4. Humor zóna

**Vágjunk bele…**

**Aktuális hírek**



Az „E”-körlet építése megállíthatatlanul zajlik, várhatóan október végén átadásra is kerülhet.

**Október havi látogatások:**

**október 8**: B-körlet

**október 22**: C-körlet

**október 27**: + alkalom

**október 29**: A-D körlet

A bolti vásárlás sorrendje minden héten rögzítésre kerül a heti programban, a hét végi kultúr rendezvényekkel együtt, ott nyomon követhető mindenki számára.

október 15: „ Mit jelent neked az ’56-os forradalom” pályázat leadása

***Segítsetek nekünk, hogy segíthessünk!!!***



Írjátok meg nekünk, hogy miről hallanátok szívesen, miről szeretnétek több információt kapni.

Pl.: jogi kérdések, összbüntetés, esetleges beadványok helyes megfogalmazása, címek, stb…

Ha rajzoltok vagy verset írtok, azt szívesen vesszük, illetve a legjobbaknak megítélt darabokat a következő számokban megjelentetjük.

Elérhetőségünk a következő:

* rajzot, verset, kért információkat egy lapra leírva, a körlete
* postaládájába, zárkaszámmal címezzétek!
* Mindenképpen írjátok rá azt, hogy „Solti Börtön Infó”!!!

**Október havi ünnepeink:**



Október 6. Aradi vértanúk napja

Október 23. ’56-os forradalom és szabadságharc emléknapja

**Jobbágy Károly**

**Mondják, a himnuszt énekelték**

Mondják, a himnuszt énekelték
úgy indultak a puskatűznek
s a könnygáz meg a tűzzel telt ég
sem riasztotta vissza őket.

Csorgott a könnyük.
Talán sírtak.
Csorgott a vérük.
Belehaltak.

Diákok voltak.
S ők csinálták
a dicsőséges forradalmat!

***Az 1956-os forradalom és szabadságharc, 60. évfordulójának emlékére!***



„1956. október 23-a örökké élni fog a szabad emberek és nemzetek emlékezetében. E nap a bátorság, az öntudat és a győzelem napja volt. A történelem kezdete óta nincs még egy nap, mely világosabban mutatja az ember csillapíthatatlan vágyát a szabadság iránt – bármily kicsi is a siker esélye, s bármily nagy is az áldozat, amit követel.”
John F. Kennedy (1960)

„A magyar felkelés letöréséhez több mint 200 ezer szovjet katonára volt szükség, de a magyar nemzet szellemét és reményét nem lehetett legyőzni.”
Barack Obama (2008)

„Az 1956-os forradalom megőrizte a nemzet öntudatát, és mindenhol életben tartotta a szabadság emlékét. Nem kétséges, hogy a győzelem utólag született, de az emberség mégiscsak felülkerekedett, hiába tiporták rendőrcsizmákkal.”
David Pryce-Jones, a National Review korábbi szerkesztője (2006)

Egy kis időtöltés



Sudoku

 

 

**Játékszabály:** Az alap sudoku egy 9x9 mezőből álló táblázat, melyben 1-től 9-ig kell elhelyezni úgy a számokat, hogy minden egyes számjegy csak egyszer szerepelhet minden sorban és oszlopban, illetve a sötét kerettel határolt 3x3-as négyzetekben.

**Humor Zóna**

Józsi bácsi ittasan támolyog be a körzeti orvoshoz. A doki a fejét csóválja:
- Ejnye, Józsi bátyám, azt ígérte, hogy januártól más ember lesz magából!
- Lett is, de sajnos ez is iszik.

A férj és feleség a karácsonyi halvacsoránál beszélgetnek:
- Emlékszel édesem? - kérdi a feleség - Tavasszal amikor elmentél a Balcsira pecázni és fogtál két nagy, fogast?
- Persze aranyom, emlékszem.
- Képzeld, az egyik épp ma telefonált, hogy fiad született.



Viszlát a jövő hónapban….